Furnizorii de gaze naturale pot fi aleși de pe piața liberalizată, în funcție de ofertele-tip puse la dispoziția consumatorilor. Aceștia pot alege condițiile de preț și serviciile cele mai avantajoase, consultând individual ofertele fiecărui furnizor sau intrând pe site-ul ANRE (Autoritatea Națională de Reglementare în domeniul Energiei) pentru a studia comparatorul de oferte-tip ale tuturor furnizorilor activi din piață. Schimbarea furnizorului de gaze naturale se poate face oricând, în momentul în care consumatorul a găsit o ofertă mai avantajoasă.